**Najdôležitejšie informácie k štatistickému výkazu Škol (MŠVVaM SR) 40 – 01 v roku 2024**

Pri zadávaní údajov odporúčame podrobne **preštudovať „Príručku“** s pokynmi, ktoré slúžia ako manuál k elektronickému zberu a správnemu vypĺňaniu údajov. Do pozornosti dávame nasledujúce informácie:

* **Základné umelecké školy** (ZUŠ) v zriaďovateľskej pôsobnosti obce (stĺpec 2), súkromných zriaďovateľov (stĺpec 4a) alebo cirkevných zriaďovateľov (stĺpec 6a) pri vykazovaní žiakov **v riadkoch 0101 a 0102** uvedú počet žiakov **od 5 rokov veku do dovŕšenia 25 rokov veku.** **Vek žiaka** ZUŠ sa sleduje **k 1. 1. 2024** okrem **žiaka** ZUŠ**, ktorým je nadané dieťa vo veku pred plnením povinnej školskej dochádzky.** Vek takéhoto dieťaťasa sleduje **k 31. 8. 2024.** Do počtu žiakov ZUŠ **sa neuvádzajú** žiaci, ktorí navštevujú viacero ZUŠ a **neposkytli čestné vyhlásenie** pre zber údajov so súhlasom na započítanie do zberu údajov **len jednej ZUŠ** na území SR v súlade s § 7a ods. 5 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (ďalej len „zákon č. 597/2003 Z. z.“).

**UPOZORNENIE:** Do výkazu škol (MŠVVaM SR) 40-01 k 15. 9. 2024 **sa už nezadávajú údaje o počte detí materských škôl, materských škôl pre deti so špeciálnymi výchovno-vzdelávacími potrebami, materských škôl pri zdravotníckom zariadení. Údaje o ich počte sa budú zadávať do Eduzberu k 15. 9. 2024.**

**V r. 0130 výkazu škol (MŠVVaM SR) 40-01 sa zadávajú údaje o počte detí materských škôl v zriaďovateľskej pôsobnosti obcí bez zmeny. Údaje slúžia pre zabezpečenie financovania správy školských objektov.**

**Jazykové školy** (JŠ) **zriadené pri základnej škole** v zriaďovateľskej pôsobnosti obce (stĺpec 2), súkromných zriaďovateľov (stĺpec 4a) alebo cirkevných zriaďovateľov (stĺpec 6a) pri vykazovaní poslucháčov **v riadku 0116** uvedú počet poslucháčov **od 5 rokov veku do dovŕšenia 25 rokov veku.**

Do počtu poslucháčov JŠ **sa neuvádzajú** poslucháči, ktorí navštevujú viacero JŠ a **neposkytli čestné vyhlásenie** pre zber údajov so súhlasom na započítanie do zberu údajov **len jednej JŠ** na území SR v súlade s § 7a ods. 5 zákona č. 597/2003 Z. z.

* **Školský klub detí (ŠKD)** v zriaďovateľskej pôsobnosti obce (stĺpec 2), súkromných zriaďovateľov (stĺpec 3) a cirkevných zriaďovateľov (stĺpec 5) pri vykazovaní detí ŠKD **v riadku 0106** uvedú počet detí, ktoré sú žiakmi úvodného ročníka a 1. až 5. ročníka ZŠ a ŠKD fyzicky navštevujú. Do počtu detí ŠKD **sa neuvádzajú** deti, ktoré navštevujú viacero ŠKD a **neposkytli čestné vyhlásenie** pre zber údajov so súhlasom na započítanie do zberu údajov **len jednému ŠKD** na území SR v súlade s § 7a ods. 5 zákona č. 597/2003 Z. z.

* **ŠKD pri ŠZŠ a ŠZŠI** v zriaďovateľskej pôsobnosti súkromných zriaďovateľov (stĺpec 3) a cirkevných zriaďovateľov (stĺpec 5) **v riadku 0121** uvedú počet detí, ktoré sú žiakmi ŠZŠ a ŠZŠI. Do počtu detí ŠKD pri ŠZŠ a ŠZŠI **sa neuvádzajú** deti, ktoré navštevujú viacero ŠKD pri ŠZŠ a ŠZŠI a **neposkytli čestné vyhlásenie** pre zber údajov so súhlasom na započítanie do zberu údajov **len jednému ŠKD pri ŠZŠ a ŠZŠI** na území SR v súlade s § 7a ods. 5 zákona č. 597/2003 Z. z.
* **ŠKD pri zdravotníckom zariadení** v zriaďovateľskej pôsobnosti súkromných zriaďovateľov (stĺpec 3) a cirkevných zriaďovateľov (stĺpec 5) **v riadku 0122** uvedú skutočný priemerný denný počet detí, ktoré sú žiakmi ZŠ za predchádzajúci školský rok.
* **Potenciálni stravníci**

V riadkoch 0107a, 0108a, 0108b, 0109, 0110, 0111, 0112, 0113a 0113b sa vykazujú potenciálni stravníci, ktorými sú:

- každé dieťa/žiak materskej školy, špeciálnej materskej školy, špeciálnej materskej školy internátnej, základnej školy a základnej školy internátnej, špeciálnej základnej školy a špeciálnej základnej školy internátnej, strednej školy a strednej školy internátnej (vrátane 5- a 8-ročného gymnázia, 8-ročného konzervatória) na území obce v zriaďovateľskej pôsobnosti obce, súkromného a cirkevného zriaďovateľa, ak je na území obce zriadené zariadenie školského stravovania,

- každý žiak základnej školy a základnej školy internátnej, špeciálnej základnej školy a špeciálnej základnej školy internátnej na území obce v zriaďovateľskej pôsobnosti orgánu miestnej štátnej správy v školstve, ktorý sa stravuje v zariadení školského stravovania so sídlom na území obce zriadeného obcou, súkromným alebo cirkevným zriaďovateľom z dôvodu, že táto škola nemá zriadené na území obce vlastné zariadenie školského stravovania.

**UPOZORNENIE: Obec, ktorá nemá na svojom území zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza!**